Nemecké represálie v rómskej osade v Tisovci

Nemecké represálie v rómskej osade v Tisovci sa odohrali 21. novembra 1944.  Rómovia z osady Papiereň neodmietli pomoc domnelému partizánovi pri zamínovaní mostu cez rieku Rimava. Išlo však o provokatéra tisovského ortskomanda Hartmann. Osadu následne  obsadili nemeckí vojaci. 15 mužov si muselo vykopať hrob pod Hradovou a boli zastrelení. Ženy a deti boli odvezené a popravené 12. decembra 1944 v Kremničke. Celkovo bolo 48 obetí, prežila iba maloletá Ema Mušuková, ktorá sa schovala a pri razii v osade ju Nemci nenašli.

Predohra
Tisovec sa pripojil k povstaniu 30. augusta. Muži narukovali do 17. pešieho práporu „Prvosienka“. Do Tisovca z Korytnice bola presťahovaná poľná vojenská nemocnica. V sedle Dielik sa nachádzal obranný úsek 2. taktickej skupiny. Nemci nasadili do útoku na tento úsek bojovú skupinu  SS Schäfer, prelomili obranu a 21. októbra obsadili Tisovec.

Priebeh
Do rómskej osady Papiereň, prišiel 20. novembra večer „partizán“ a žiadal Rómov o pomoc pri zamínovaní mosta cez rieku Rimava. Tí súhlasili. Partizán bol provokatér tisovského ortskomanda Hartmann. V osadu okamžite spravili raziu nemeckí vojaci. Všetci osadníci boli vyhnaní z domov, iba malá Ema Mušuková sa schovala pod posteľ a ako jediná prežila. Muži boli odvedení  pod úpätie Hradovej, kde museli vykopať jamu a následne boli postrieľaní jednotka tisovského ortskomanda pod velením SS-obersturmführera Otta Mayera a jeho zástupcu SS-sturmscharführera Sprotteho. Miestni úradníci museli spísať oznam s menami popravených aj s dôvodom ich zaistenia a vyvesiť ho na dvere mestského domu. Ženy a deti z osady, ktoré strávili noc v mestskom dome, boli ráno odvezené do Banskej Bystrice a uväznené v pivnici tamojšej väznice. 12. decembra 1944 ich popravili v protitankovom zákope v Kremničke. 

Zoznam mužských obetí zastrelených pod Hradovou ako sú uvedené na miestnom pamätníku (pätnásty muž nebol identifikovaný):

Priezvisko a menoPoznámka Dono Ondrej  nar. 11. júl 1910 Horváth Ľudovít  nar. 21. november 1904 Mušuka Aladár  nar. 11. marec 1914 Mušuka Dezider  nar. 6. december 1929 Mušuka Ladislav  nar. 8. august 1894 Oláh Bartolomej  nar. 22. máj 1906 Oláh František  nar. 11. júl 1927 Oláh Gejza  nar. 15. január 1913 Oláh Ján  nar. 1. október 1886 Oláh Ján  nar. 26. december 1901 Oláh Ján  nar. 12. september 1909 Oláh Ján  nar. 9. apríl 1929 Oláh Ľudovít  nar. 4. jún 1907 Oláh Matúš  nar. 9. máj 1912 neidentifikovaný muž  

Zoznam žien a detí zavraždených v Kremničke:

Priezvisko a menoPoznámka Dono Ján  (1940 – 1944)  Dono Jozef  (1944 – 1944) Donová Mária  (1934 – 1944) Donová Margita  (1915 – 1944) Dono Ondrej  (1936 – 1944) Gubčová Aladár  (1934 – 1944)  Gubčová Jolana  (1910 – 1944) Gubčová Jolana  (1937 – 1944)  Gubčo Milan  (1939 – 1944) Horváthová Piroška  (1905 – 1944) Mušuková Gizela  (1894 – 1944) Mušuková Gizela  (1927 – 1944)  Mušuka Miroslav  (1942 – 1944)  Mušuková Terézia  (1932 – 1944) Oláh Arpád  (1940 – 1944)  Oláh Antonín  (1944 – 1944) Oláh Hana  (1913 – 1944)  Oláh Helena  (1905 – 1944)  Oláhová Jolana  (1933 – 1944)  Oláh Ľudovít  (1935 – 1944)  Oláhová Mária  (1891 – 1944) Oláhová Mária  (1932 –1944) Oláhová Matilda  (1932 – 1944) Oláh Matej  (1937 – 1944) Oláhová Pavlína  (1942 – 1944) Oláhová Sabína  (1893 – 1944)  Oláhová Sabína  (1929 – 1944)  Oláhová Valéria  (1938 – 1944)  Oláhová Zuzana  (1907 – 1944) 

Dohra
SS-obersturmführer Otto Mayer a SS-sturmscharführer Sprotte prišli o život 29. novembra 1944, keď ich osobné auto nabehlo na partizánsku mínu.

 Referencie 

Kategória:1944 na Slovensku
Tisovec
Tisovec
Kategória:Tisovec (okres Rimavská Sobota)
Tisovec
Kategória:Rómovia na Slovensku